stanford-oval/wikipedia huggingface dataset:
המחאות ברוסיה (2017–2018)

המחאות שפרצו ב-26 במרץ 2017 ברוסיה הן גל של הפגנות המוניות ופעולות מחאה שאורגנו על ידי האופוזיציה בכל רחבי רוסיה בעקבות חוסר תגובת השלטונות לטענות על שחיתות בדרגים הגבוהים של השלטון ומשטרו של ולדימיר פוטין, שנחשפו בסרטון שפורסם על ידי אלכסיי נבלני בשם "הוא לא דימון בשבילכם" ולמעשה חושף הון ורכוש רב בידיו של ראש ממשלת רוסיה דמיטרי מדבדב.
המחאה שאורגנה במוסקבה ובערים נוספות, הוגדרה בתור המחאה הגדולה ביותר נגד ממשלת מדבדב ושלטון פוטין מאז מחאות 2011. הרקע למחאה הוא טענותיו של אלכסיי נבלני לפיהן ראש הממשלה דמיטרי מדבדב צבר נכסים אדירים, בהם נדל"ן, יאכטות וכרמים. לטענת הקרן למלחמה בשחיתות מיסודו של נבלני, אחד מנכסי היוקרה של מדבדב הוא בית לגידול ברווזים ובהפגנות השונות הונפו כרזות רבות בהן נראו ברווזי צעצוע צהובים.
גל חדש של הפגנות החל ב-187 ערים ברוסיה ב-12 ביוני 2017, ביום רוסיה, כשעשרות אלפי מפגינים יצאו לרחובות להפגין נגד השחיתות ובדרישה לפיטורי הממשלה והעומדים בראשה.
גל נוסף של הפגנות פרץ ב-5 במאי 2018 לפני השבעת נשיא רוסיה ולדימיר פוטין לקדנציה רביעית. גל המחאה שכונה "הוא לא הצאר שלנו" (Он нам не царь) אורגן גם הוא על ידי אלכסיי נבלני ונתמך על ידי צעירים רבים במוסקבה, סנקט פטרבורג ובערים אחרות ונטלו בו חלק כאלפיים איש. מאות נעצרו בעוון הפרעה לסדר הציבורי וארגון הפגנות של כחוק, ימים לפני טקס מצעד יום הניצחון וטקס ההשבעה לנשיאות.
רקע

| עיר | מספר מפגינים | תאריך | הערות |
| --- | --- | --- | --- |
| מוסקבה‏ | 15,000-30,000 | 26 במרץ |  |
| סנקט פטרבורג | 15,000 | 26 במרץ |  |
| נובוסיבירסק | 4,000 | 26 במרץ |  |
| ניז'ני נובגורוד | 3,000 | 26 במרץ |  |
| יקטרינבורג | 3,000 | 26 במרץ |  |
| סראטוב | 3,000 | 26 במרץ |  |
| סמרה | 2,000+ | 26 במרץ |  |
| ולדיווסטוק | 1,500 | 26 במרץ |  |
| אירקוצק | 1,000 | 26 במרץ |  |
| קרסנודאר | 1,000 | 26 במרץ |  |
| קלינינגרד | 500 | 26 במרץ |  |
| סיקטיבקר | 300 | 26 במרץ |  |
| אוחטה | 50+ | 26 במרץ |  |
ב-2 במרץ 2017 "הקרן למלחמה בשחיתות" (Фонд борьбы с коррупцией) שהוקמה על ידי הבלוגר אלכסיי נבלני פרסמה סרטון ובו הקרן חוקרת חשד לשחיתות ומתן שוחד בדרגים המקרובים לראש ממשלת רוסיה ומאשימה את ראש הממשלה דמיטרי מדבדב באחזקת רכוש ונכסים רבים שאינם משתווים להצהרות ההון שהגיש בפני הדומה הממלכתית של הפדרציה הרוסית. בסרטון ביקשו עורכי הסרטון את תגובת השלטונות לכך.
ב-14 במרץ 2017 קרא אלכסיי נבלבני לכל תומכיו לצאת לרחובות הערים ב-26 במרץ 2017 ולהפגין נגד השחיתות ואוזלת ידם של השלטונות במאבק נחוש בשחיתות השלטונית.
ההפגנות

ב-26 במרץ 2017 יצאו עשרות אלפים מתומכיו של אלכסיי נבלני להפגין ברחובות הערים ובין השאר הם הפגינו בקאזאן, סנקט פטרבורג, פנזה, פרם, ניז'ני נובגורוד, טמבוב, סוצ'י, סטברופול, טומסק, יקטרינבורג, ולדיווסטוק, טיומן וערים אחרות.
ההפגנה הגדולה ביותר התקיימה במוסקבה שבה הפגינו כ-7,000 איש, אך עיריית מוסקבה ומשטרת מוסקבה אסרו על קיום ההפגנות ובניסיונות דיכוי ההפגנות נעצרו למעלה מ-600 איש, ביניהם אלכסיי נבלני עצמו.
בכלי תקשורת שונים ברוסיה נטען ששוטר אחד במוסקבה נפצע במהלך ההפגנות ולפי אומדנים שונים נעצרו 1,030 מפגינים.
ב-27 במרץ 2017 נבלני הורשע בבית המשפט באשמת ארגון הפגנה לא חוקית ונגזר עליו 15 ימי מאסר ושלטונות מוסקבה האשימו את מדינות המערב במימון המהומות.
שבוע לאחר מכן, ב-2 באפריל 2017, יצאו שוב מפגינים להפגין בככר האדומה, אך זו הייתה הפגנה בקנה מידה קטן יותר ובמהלכה משטרת מוסקבה עצרה עשרות מהמפגינים.
ב-12 ביוני 2017 שוב יצאו עשרות אלפי מפגינים לרחובות בדרישה להתפטרות הממשלה. אלכסיי נבלני נעצר שוב על ידי משטרת מוסקבה. למעלה מאלף איש נעצרו במוסקבה ובסנקט פטרבורג.
ב-5 במאי 2018 מוחים רבים, תומכי נבלני יצאו לרחובות ברחבי רוסיה להפגין נגד פוטין, בקריאות "הוא לא הצאר שלנו", אלפים מהם נעצרו על ידי המשטרה.
גלריה

אלכסיי נבלני עם מפגינים, זמן קצר לפני מעצרו בידי המשטרה
מפגינים בקלינינגרד
מפגינים בשדה מרס בעיר סנקט פטרבורג
הפגנת אלפים ביקטרינבורג, 26 במרץ 2017
הפגנות בניז'ני נובגורוד
הפגנות בסמרה, ביום רוסיה
אנשי יחידת אומו"ן לפיזור הפגנות של המשמר הלאומי בסנקט פטרבורג.
המפגינים בסנקט פטרבורג
ראש עיריית יקטרינבורג, יבגני רויזמן, נואם בהפגנה ביקטרינבורג, 12 ביוני 2017.
הפגנה במוסקבה, 5 במאי 2018
בנק אינטרנטי

בנק אינטרנטי או "בנק ישיר", (באנגלית: Direct Bank) הוא בנק המקיים את התקשורת עם לקוחותיו בעיקר באמצעות האינטרנט והטלפון. לחלק מהבנקים האינטרנטיים יש גם סניפים פיזיים אך מספרם קטן בהרבה ביחס לבנקים רגילים. בנק אינטרנטי מתאפיין בהוצאות תפעול נמוכות יותר שמאפשרות לו להעניק תנאים טובים יותר ללקוחותיו.
שוני ביחס לבנק רגיל

יתרונו העיקרי של הבנק האינטרנטי הוא בעלויות התפעול הנמוכות – הוצאות נמוכות בהרבה על מבנים וכוח אדם. מתוך כך הוא יכול להציע שירותי בנקאות כמו הלוואות, פיקדונות, חשבונות עו"ש ופעולות שונות בחשבון במחירים נמוכים יותר.
חסרונו של הבנק האינטרנטי הוא בהיעדר הקשר פנים אל פנים בין עובדי הבנק ובין הלקוחות. לקשר זה חשיבות בתחושת השייכות והאמון של הלקוח וגם ביכולת הבנק להעריך את סיכוני האשראי בהלוואה ללקוח.
בנקים אינטרנטיים בעולם

הבנק הראשון שהציע בנקאות ישירה באמצעות הטלפון וללא סניפים היה "First Direct" הבריטי באוקטובר 1989. בתוך שנתיים שירת הבנק כ-100,000 לקוחות ובתוך חמש שנים הגיע לאיזון כלכלי תוך שהוא משרת מעל חצי מיליון לקוחות. כיום משרת הבנק מעל מיליון לקוחות.
בנקים בולטים נוספים בתחום הבנקאות האינטרנטית הם ING Direct (שבהמשך שינה את שמו ל-Capital One) הבנקים Discover Bank ו-Ally Bank שפועלים באמריקה הצפונית ו-Rabodirect מקבוצת Rabobank שפועל באירלנד, אוסטרליה, גרמניה וניו זילנד, N26, Starling bank ו-Monzo הבריטים, Nubank מברזיל ו-Bunq ההולנדי.
מגפת הקורונה העצימה את כניסתם של הבנקים האינטרנטיים למגרש התחרותי, כאשר הסגרים שהוטלו במדינות ברחבי העולם הקשו על הלקוחות להגיע לסניפי הבנק והגבירו את הצורך בפתרונות אינטרנטיים.
בנק אינטרנטי בישראל

"הבנק הישיר הראשון" הוקם על ידי בנק לאומי ב-1994 כבנק ישיר (למעשה סניף של בנק לאומי). ב-2001 הושק אתר האינטרנט של הבנק ועיקר פעילותו התבצעה בערוץ זה. הבנק הגיע לרווחיות תוך 3 שנים ול-100 אלף לקוחות תוך קצת יותר מ-5 שנים אך בשלב זה ירדה מאוד הנוכחות התקשורתית שלו והוא הפסיק להתרחב.
משנת 2007 פועלת קבוצת יזמים בראשות שלמה פיוטרקובסקי, מנכ"ל הבנק הבינלאומי הראשון לשעבר, להקמת בנק אינטרנטי והיא עובדת עם הרגולטורים השונים להסרה הדרגתית של החסמים הרלוונטיים. במסגרת דו"ח הוועדה להגברת התחרותיות בין הבנקים ממליצה הוועדה להקים בנק אינטרנטי ולדו"ח אף מצורף תהליך ההקמה מול הפיקוח על הבנקים.
ב-2017 הבנק הדיגיטלי Pepper הוקם על ידי בנק לאומי כבנק ישיר.
בשנת 2019 אישר בנק ישראל את הקמת "הבנק הדיגיטלי הראשון" (לימים ONE ZERO) על ידי מריוס נכט ואמנון שעשוע.
בשנת 2022 אישר בנק ישראל את הקמת "בנק אש ישראל" על ידי ניר צוק, יובל אלוני, אלכס ליברנט ואלון שיין.
הערות שוליים

↑  דפנה צוקר, ‏הישיר הראשון הופך לבנק אינטרנט: מאפשר צ'ט עם יועצי השקעות, 24 שעות ביממה, באתר גלובס, 25 ביולי 2001
↑  דפנה צוקר, ‏נתונים פנימיים בלאומי: הכנסות הישיר הראשון בשנת 2000 - 55.1 מיליון שקל, באתר גלובס, 14 בינואר 2001
↑  עירית אבישר, ‏זקן: "היחסים בין הבנקים ללקוחות יהיו שקופים יותר והוגנים יותר", באתר גלובס, 16 ביולי 2012
↑  העתק דו"ח הוועדה
↑  רעות שפיגלמן, הבנק הדיגיטלי PEPPER של לאומי זמין מהבוקר לכלל הציבור, באתר כלכליסט, 26 ביוני 2017
↑  הודעות לעיתונות - בנק ישראל אישר הקמה של בנק חדש, באתר בנק ישראל
↑  בנק ישראל אישר הקמה של בנק חדש נוסף: בנק אש ישראל, ‏25 בדצמבר 2022
| --- | --- |
בקרת זהויות :  GND: 4562274-7
הוועדה המיוחדת לצדק חלוקתי ולשוויון חברתי

| --- | --- |
 גוף פרלמנטרי:  הכנסת
 ייסוד הוועדה:  27 ביולי 2016
 פירוק הוועדה:  30 באפריל 2019
 יו"ר:  מיקי זוהר (הליכוד)
 חברים
 הרשימה המשותפת: אחמד טיבי  ישראל ביתנו: יוליה מלינובסקי  כולנו: אכרם חסון  הבית היהודי: בצלאל סמוטריץ  מרצ: עיסאווי פריג'
 אתר הוועדה
 
הוועדה המיוחדת לצדק חלוקתי ולשוויון חברתי היא ועדה מיוחדת, שהוקמה בכנסת העשרים על מנת לצמצם פערים בחברה הישראלית ולגרום לפיתוח הפריפריה החברתית. הוועדה הוקמה ב-27 ביולי 2016 ופעילותה הסתיימה עם סוף כהונתה של הכנסת העשרים.
בוועדה דובר בין היתר על המחסור בצוותי הרפואה באזורי הפריפריה, אפליית ספורטאים דתיים בכך שנקבעים משחקים ליום שבת, הרחבת שירותי מד"א במחוז הצפון, התנהלות מפלה וחוסר שקיפות מצד רשות מקרקעי ישראל, החוסר במתקני ספורט שמאפשרים לילדים ולנוער לשחק בימי חול ואף בחינת הפערים במתן שירותים בריאותיים בין מבוטחי קופות החולים בצפון הארץ לעומת מבטוחי קופות החולים במרכז הארץ.
מלבד אלו דובר בהרחבה גם על הבדלי תוחלת החיים בין חלקיה השונים של ישראל, היעדר מוקדים רפואיים בדרום הארץ. בוועדה התארחו בין היתר: יוסי שרעבי מנכ"ל משרד התרבות והספורט, אלי בין מנכ"ל מד"א, סיון יחיאלי ראש המועצה המקומית כפר ורדים.
סמכויות ומטרות הוועדה

צמצום הפערים בין תושבי המרכז לתושבי הפריפריה החברתית בתחומי הבריאות, החינוך, הרווחה והתרבות.
עידוד רשויות מרובות מקרי רווחה מטופלים.
חלוקה מחודשת של הדיור הציבורי שייבנה בעתיד בישראל.
חלוקת מחודשת של קרקעות וגבולות אזורי התעשייה הנמצאים תחת הרשויות המקומיות.
חלוקה מחודשת של תקציבי ספורט ותרבות.
הטבות מס לאנשים שגרים ביישובי הפריפריה.
פיזורם של מבני הציבור שייבנו ברחבי הארץ.
ייצוג הולם של בנות ובני קבוצות תרבותיות, אתניות, מגדריות, דתיות ולאומיות במשרות ציבוריות.
יושבי ראש הוועדה

| שם | תמונה | סיעה | כנסות |
| --- | --- | --- | --- |
| מיקי זוהר |  | הליכוד | הכנסת העשרים |
ראו גם

המשרד לפיתוח הפריפריה, הנגב והגליל
מדד פריפריאליות
קולוניאליזם פנימי
המשרד לשוויון חברתי
עונת 2016/2017 בליגה המאוחדת של VTB

| --- | --- |
 תאריך התחלה:  2 באוקטובר 2016
 תאריך סיום:  23 באפריל 2017
 מספר קבוצות:  13
 סדרת הגמר
 אלופה:  צסק"א מוסקבה
 
 → →‏2015/2016‏2017/2018← ←
 
עונת 2016/2017 היא העונה השמינית של ליגת VTB והעונה הרביעית שבה היא מתפקדת כאליפות רוסיה בכדורסל - הליגה הרוסית הבכירה בכדורסל. צסק"א מוסקבה שבה וזכתה באליפות בפעם הששית ברציפות.
13 קבוצות משתתפות בליגה שהתחילה ב-2 באוקטובר 2016. משחקי הפלייאוף נפתחו ב-23 באפריל 2017.
הקבוצות

| קבוצה | עיר | היכל (מספר מושבים) |
| --- | --- | --- |
| קזחסטן אסטנה | אסטנה | סאריארקה (9,270) |
| רוסיה אוטודור | סראטוב | היכל הספורט קריסטל (6,100) |
| רוסיה צסק"א | מוסקבה | היכל הספורט האוניברסלי (5,500) |
| רוסיה יניסיי | קרסנויארסק | ארנה צפון (4,000) |
| אסטוניה קאלב טאלין | טאלין | היכל סאקו (7,000) |
| רוסיה חימקי | חימקי | מרכז הכדורסל חימקי (6,000) |
| רוסיה לוקומוטיב קובאן | קרסנודאר | היכל הכדורסל קרסנודאר (7,500) |
| רוסיה ניז'ני נובגורוד | ניז'ני נובגורוד | היכל נאגורני (5,600) |
| רוסיה פארמה | פרם | היכל הספורט מולוט (7,000) |
| בלארוס צמוקי מינסק | מינסק | מינסק ארנה (15,000) |
| רוסיה אוניק"ס | קאזאן | היכל הכדורסל קאזאן (7,500) |
| לטביה ואף | ריגה | ארנה ריגה (12,500) |
| רוסיה זניט | סנקט פטרבורג | יובילייני (6,381) |
העונה הסדירה

העונה הסדירה נפתחה ב-2 באוקטובר 2016 והושלמה ב-23 באפריל 2017. 13 הקבוצות התמודדו על שמונה מקומות בפלייאוף הליגה בטורניר המורכב ממשחק בית וחוץ עם כל אחת מהיריבות.
העונה הסדירה > טבלת הליגה

| מקרא |
| --- | --- |
: שמונה הקבוצות הטובות ביותר בעונה הסדירה מעפילות לרבע גמר הפלייאוף
| מקום | קבוצה | ניצחונות | הפסדים | יחס הבקעות |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| ‏1 | ‏צסק"א מוסקבה | ‏22 | ‏2 | ‏2274 - 1782 |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| ‏2 | ‏זניט סנקט פטרבורג | ‏21 | ‏3 | ‏2000 - 1757 |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| ‏3 | ‏לוקומוטיב קובאן | ‏19 | ‏5 | ‏1878 - 1616 |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| ‏4 | ‏חימקי מוסקבה | ‏19 | ‏5 | ‏2004 - 1831 |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| ‏5 | ‏אוניק"ס קאזאן | ‏15 | ‏9 | ‏2136 - 2021 |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| ‏6 | ‏יניסיי קרסנויארסק | ‏13 | ‏11 | ‏1910 - 1937 |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| ‏7 | ‏ואף ריגה | ‏11 | ‏13 | ‏1773 - 1865 |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| ‏8 | ‏אסטנה | ‏9 | ‏15 | ‏1806 - 1930 |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 9 | ניז'ני נובגורוד | 8 | 16 | 2051 - 2173 |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 10 | אוטודור סראטוב | 8 | 15 | 1899 - 2011 |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 11 | קאלב טאלין | 5 | 19 | 1781 - 2011 |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 12 | צמוקי מינסק | 5 | 19 | 1685 - 1906 |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 13 | פארמה פרם | 1 | 23 | 1840 - 2197 |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |

מקור: אתר ליגת VTB; מעודכן: 24 באפריל 2017
פלייאוף הליגה

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
|  | רבע גמר | רבע גמר |  |  | חצי גמר | חצי גמר |  |  | גמר | גמר |
:  
|  |  |  |   |   |  |  |   |   |  |  |
|  |  |  |   |   |  |  |   |   |  |  |
|  |  קזחסטן אסטנה |  0 |   |   |  |  |   |   |  |  |
|  |  קזחסטן אסטנה |  0 |   |   |  |  |   |   |  |  |
|  |  רוסיה צסק"א מוסקבה |  3 |   |   |  |  |   |   |  |  |
|  |  רוסיה צסק"א מוסקבה |  3 |   |   |  רוסיה צסק"א מוסקבה |  3 |   |   |  |  |
|  |  |  |   |   |  רוסיה צסק"א מוסקבה |  3 |   |   |  |  |
|  |  |  |   |   |  רוסיה לוקומוטיב קובאן |  0 |   |   |  |  |
|  |  רוסיה לוקומוטיב קובאן |  3 |   |   |  רוסיה לוקומוטיב קובאן |  0 |   |   |  |  |
|  |  רוסיה לוקומוטיב קובאן |  3 |   |   |  |  |   |   |  |  |
|  |  רוסיה אוניק"ס קאזאן |  1 |   |   |  |  |   |   |  |  |
|  |  רוסיה אוניק"ס קאזאן |  1 |   |   |  |  |   |   |  רוסיה צסק"א מוסקבה |  3 |
|  |  |  |   |   |  |  |   |   |  רוסיה צסק"א מוסקבה |  3 |
|  |  |  |   |   |  |  |   |   |  רוסיה חימקי מוסקבה |  0 |
|  |  רוסיה חימקי מוסקבה |  3 |   |   |  |  |   |   |  רוסיה חימקי מוסקבה |  0 |
|  |  רוסיה חימקי מוסקבה |  3 |   |   |  |  |   |   |  |  |
|  |  רוסיהיניסיי קרסנויארסק |  0 |   |   |  |  |   |   |  |  |
|  |  רוסיהיניסיי קרסנויארסק |  0 |   |   |  רוסיה חימקי מוסקבה |  3 |   |   |  |  |
|  |  |  |   |   |  רוסיה חימקי מוסקבה |  3 |   |   |  |  |
|  |  |  |   |   |  רוסיה זניט סנקט פטרבורג |  2 |   |   |  |  |
|  |  רוסיה זניט סנקט פטרבורג |  3 |   |   |  רוסיה זניט סנקט פטרבורג |  2 |   |   |  |  |
|  |  רוסיה זניט סנקט פטרבורג |  3 |   |   |  |  |   |   |  |  |
|  |  לטביה ואף ריגה |  0 |   |   |  |  |   |   |  |  |
|  |  לטביה ואף ריגה |  0 |   |   |  |  |   |   |  |  |
רחל בן ארי

ערך זה עוסק בעורכת דין. אם התכוונתם לפסיכולוגית וחוקרת, ראו .
| --- | --- |
אין תמונה חופשית
 לידה:  1957 (בת 68 בערך) חיפה ישראל ישראל
 מדינה:  ישראל 
 השכלה:  אוניברסיטת תל אביב
 השתייכות:  משרד רחל בן ארי, אדם פיש ושות'
 תפקידים בולטים:  חברת הוועדה לבחירת שופטים, ראש ועד מחוז חיפה של לשכת עורכי הדין בישראל
 פעילויות נוספות:  ראש סניף חיפה של האגודה לזכויות האזרח
 
רחל בן ארי (בר רב האי) (נולדה ב-24 במרץ 1957) היא עורכת דין ישראלית, בין השנים 2008 ל-2014 כיהנה כנציגת לשכת עורכי הדין בוועדה לבחירת שופטים. בין השנים 2002 ל-2011 כיהנה כראש ועד מחוז חיפה של לשכת עורכי הדין בישראל. בן ארי היא האישה הראשונה שכיהנה בתפקיד זה.
ביוגרפיה

בן ארי, ילידת חיפה, היא דור שלישי למשפחת משפטנים ופעילי ציבור חיפאית. סבה, עוה"ד דוד בר-רב-האי, היה חבר כנסת מטעם מפא"י מהכנסת הראשונה ועד הכנסת החמישית. סבא מצד אמה, צבי בוטקובסקי, היה ממייסדי חדרה ופעיל במוסדות היישוב. אביה עוה"ד מאיר בר רב האי היה שנים רבות חבר מועצת העיר חיפה. אחד השותפים במשרד בר רב האי היה תיאודור אור, שלימים התמנה לשופט בבית המשפט העליון.
בן ארי סיימה את בית הספר הריאלי העברי בחיפה בשנת 1975 והיא בוגרת הפקולטה למשפטים שבאוניברסיטת תל אביב. עם סיום לימודיה התמחתה בבית המשפט המחוזי בתל אביב אצל השופט מרדכי בן דרור, ועם תום התמחותה חזרה לעיר חיפה והצטרפה למשרד עורכי הדין המשפחתי. בשנת 1998 הקימה משרד משלה, ביחד עם עורך הדין אדם פיש. בשנת 2002 נבחרה לראשונה לראשות ועד מחוז חיפה של לשכת עורכי-הדין, ובשנת 2007 שבה ונבחרה לתפקיד זה ברוב גדול.
משרד רחל בן ארי, אדם פיש ושות', שהיא עומדת בראשו, אותו הקימה לצד עו"ד אדם פיש, הוא אחד הגדולים בעיר חיפה. המשרד מתמחה בתחומי משפט שונים, משפט מנהלי, דיני תכנון ובנייה, דיני עבודה, משפט מסחרי, ליטיגציה ועוד. המשרד משמש כיועץ משפטי למרבית מוסדות החינוך הגדולים בארץ, ובין היתר מייצג במשך עשרות רבות של שנים, ועד עצם היום הזה, את הטכניון, האוניברסיטה הפתוחה, המכללה האקדמית תל-חי ועוד.
בן ארי היא פעילת ציבור מזה שנים רבות, אף עוד קודם לתפקידה הנוכחי בלשכת עורכי-הדין. היא נמנית עם מייסדי מרכז השופט חיים כהן, בעבר עמדה בראש סניף חיפה של האגודה לזכויות האזרח ומשרדה מספק באופן שוטף שירותי פרו בונו (ללא תשלום) בתיקים עקרוניים.
בדצמבר 2008 נבחרה על ידי המועצה הארצית של לשכת עורכי-הדין לכהן בוועדה למינוי שופטים. בשנת 2011, מונתה בן ארי פעם נוספת לנציגת לשכת עורכי הדין לוועדה, וזאת תוך כדי סערה ציבורית רחבה בקשר לוועדה זו, ובצד ניסיון של ח"כים להשפיע ולקבוע מי יהיו נציגי לשכת עורכי הדין בוועדה.
ראו גם

נשים ראשונות בתפקידים ציבוריים בישראל
לקריאה נוספת

הערך "רחל בן ארי" בלקסיקון החיפאים, אישים ודמויות בחיפה, מאת ד"ר שי חורב, דוכיפת הוצאה לאור, עמ' 69, 2018, חיפה.
טקס פרסי האקדמיה הבריטית לטלוויזיה 2008

| --- | --- |
 תאריך:  20 באפריל 2008 
 מיקום:  London Palladium 
 מנחים:  גראהם נורטון 
 →2007 2009←
 
טקס פרסי האקדמיה הבריטית לטלוויזיה 2008 נערך ב-20 באפריל בתיאטרון לונדון פלאדיום שבלונדון. הטקס שודר בשידור חי בערוץ BBC One בממלכה המאוחדת. שמות המועמדים פורסמו ב-18 במרץ 2008. סדרת הדרמה "קרנפורד" הייתה מועמדת בארבע קטגוריות, ובעקבות זאת הייתה ג'ודי דנץ' בעלת מספר הרב ביותר של מועמדויות לפרסי באפט"א בטלוויזיה ובקולנוע. אופרת הסבון הוותיקה "קורוניישן סטריט" לא הייתה מועמדת באף קטגוריה בפעם הראשונה מזה עשר שנים. ברוס פורסיית קיבל את פרס עמית האקדמיה.
שמות הזוכים מופיעים בכתב מודגש.
הערות שוליים

↑  "Cranford leads Bafta nominations". BBC News. 2008-03-18. נבדק ב-2008-03-18.
↑  "TV Nominations in 2008". BAFTA. 2008-03-18. נבדק ב-2008-03-18.
↑  "Bafta TV Awards 2008: The nominations". BBC News. 2008-03-18. נבדק ב-2008-03-18.
↑  Jen Blackburn (2008-03-18). "TV Bafta noms snub Corrie". The Sun. נבדק ב-2008-03-18.
↑  Alex Fletcher (2008-03-18). "BAFTA TV awards 2008 - The Nominees". דיגיטל ספיי. נבדק ב-2008-03-18.
↑  "Forsyth to get top Bafta honour". BBC News. 2008-04-18. נבדק ב-2008-04-18.
| פרס באפט"א לטלוויזיה |
| --- | --- | --- |
| פרסים עכשוויים | קומדיה • סדרה קומית / קומדיית מצבים • סדרת דרמה • דרמה יחידה • אופרת סבון ודרמה בהמשכים • מיני-סדרה • תוכנית בידור • התוכנית הבינלאומית • שחקן • שחקנית • שחקן משנה • שחקנית משנה • הופעה קומית נשית • הופעה קומית גברית • הופעת בידור |  |
| פרסים מיוחדים | פרס עמית באפט"א • פרס מיוחד |  |
| פרסי עבר | ההופעה הקומית |  |
| טקסים | 1955 • 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 |  |
דירות רפאים

דירות רפאים הן דירות שעומדות ריקות מבלי שנעשה בהם שימוש במשך תקופה ארוכה.
לפי הגדרה בתקנות ממשלתיות משנת 2013, דירות רפאים הן דירות שאיש לא מתגורר בהן במשך תשעה חודשים. דירות לא מאוכלסות ובכללן דירות המוגדרות כדירות רפאים, משפיעות על שוק הנדל"ן ובדרך כלל גורמות לעליית מחירים בשוק הדירות הכללי.
סיבות

הסיבות לעמידת הדירות ריקות מגוונות, לדוגמה, מצב גרוע של הדירות, ומיקומן באזורים לא מבוקשים, כך שלא משתלם לשפצן; בעיות משפטיות כמו סכסוכי יורשים; בעלי דירות עריריים שנפטרו וזכויות הקניין על הדירות לא הועברו עדיין; דירות שבעליהן תושבי חוץ, שרוכשים אותן לשם שימוש בחופשות בלבד; או דירות שהיזמים לא מצליחים למכור אותן.
התפלגות דירות הרפאים בישראל

על פי נתוני הלמ"ס נכון לסוף 2018, 170,300 דירות במדינת ישראל לא היו מאוכלסות. מדובר בכ-6.5% מכלל הדירות בארץ.
דירות רפאים מצויות בעיקר בערים הגדולות. נכון לשנת 2018, כ-11% מכלל הדירות הריקות הן בתל אביב (18,600 במספר); כ-9% מכלל הדירות הריקות בירושלים (15,100); וכ-7% (12,400) בחיפה. במקום הרביעי בדירוג הערים נמצאת נתניה. חולון (5,600 יחידות דיור), באר-שבע (4,400 יחידות דיור) ופתח-תקווה (4,100 יחידות דיור)
התפלגות דירות הרפאים בישראל > ניסיונות להתמודדות עם בעיית דירות הרפאים

מאז המחאה החברתית של שנת 2011, נושא הדירות הריקות עומד על הפרק כהיצע בלתי מנוצל של דירות. חלק מהדירות הוגדרו בתקנות ממשלתיות משנת 2013, כ"דירות רפאים" על פי הגדרה של דירות שלא התגורר בהן איש דרך קבע במשך תשעה חודשים.
נעשה ניסיון חוקי לאפשר לרשויות מקומיות לפעול על פי נוהל "דירות רפאים" שעל פיו דירות אלה תחויבנה בתשלום ארנונה כפול, וזאת כדי לתמרץ את בעלי הדירות למכור אותן או להשכירן. עקב מחדלים של משרדי הפנים והאוצר והרשויות המקומיות - הנוהל בוטל.
במאי 2019 כתב מבקר המדינה על הנושא כחלק מדוח שבדק את התנהלות משרדי האוצר והפנים והרשויות המקומיות, סביב התוכנית שנועדה להשית כפל ארנונה על דירות רפאים. רק עיריות תל אביב, ירושלים וחיפה ניסו לפעול בנושא, אך לא זכו לסיוע ממשלתי.
לא קיים נוהל ממשלתי שמטרתו לחייב את העיריות לפעול נושא זה. בדוח של ועדת טרכטנברג שבדקה את שוק הדיור הוצג לראשונה רעיון לחייב בתשלום בעלי דירות לא מאוכלסות. במרץ 2012 החליטה הממשלה לנסות ולהילחם בתופעה באמצעות הטלת כפל ארנונה על דירות שיימצאו ריקות, ואולם, הוראות השעה שלפיהן פעל מנגנון כפל הארנונה, לא הוגדרו כהלכה - מה שמנע מהרשויות המקומיות לפעול מול בעלי הנכסים.
על התנהלות משרדי האוצר והפנים נכתב בדו"ח מבקר המדינה: "משרד האוצר ומשרד הפנים לא בדקו כיצד יושמה הוראת השעה וכיצד השפיעה החלתה, כפי שהצהירו שיעשו". המבקר המליץ כי משרדי האוצר והפנים צריכים לקיים תהליך של הסקת מסקנות והפקת לקחים בכל הנוגע להחלת הוראת השעה, וכי עליהם לבדוק את הקשיים והחסמים בהפעלתה ואת תוצאותיה.
פתרונות שונים הוצעו במשך השנים, כגון יצירת תמריצים כלכליים לבעלי דירות רפאים שישכירו את דירתם. ב-2023, הוצע בכנסת "להפנות אותן לנפגעות אלימות"
התפלגות דירות הרפאים בישראל > קשיים בהתמודדות עם בעיית דירות הרפאים

קיים קושי למפות ולאתר דירות אלה.
במקרים רבים גם הכפלת הארנונה לא מביאה תמיד לשינוי במצב הדירה.
קשיים מנהליים וטכניים וחוסר סיוע ממשרדי הממשלה הרלוונטיים.
ראו גם

דיור ציבורי בישראל
לקריאה נוספת

דירות רפאים בישראל – עופר ברקוביץ' – יוני 2022 (עומק)
הערות שוליים

1 2  אריק מירובסקי, ‏ניסיונות המיסוי נכשלו: כך זינק מספר הדירות הריקות בישראל, באתר גלובס, 3 באוקטובר 2019
1 2  כמה דירות רפאים יש בארץ? והאם הם יכולות לפתור את בעיית הדיור?
↑  מישל מחנין, יו"ר הוועדה לקידום מעמד האשה: "יש דירות ריקות - צריך להפנות אותן לנפגעות אלימות", באתר 0404, ‏2023-02-01
לוחמים ללא גבולות

| --- | --- |

 מדינה:  ישראל 
 מטה הארגון:  פתח תקווה 
 תקופת הפעילות:  2014–הווה (כ־11 שנים) 
 פרסים והוקרה:  פרס מוסקוביץ' לציונות (2016) 
 ffl.org.il
 
משלחת הארגון להודו, 2014
לוחמים ללא גבולות היא עמותה ישראלית המפעילה מרכזי התנדבות חינוכית במדינות העולם השלישי המאוישים בידי תרמילאים ישראלים המתנדבים בזמן טיול במדינות אלו.
היסטוריה

העמותה החלה לפעול לראשונה בהודו בשנת 2014. כשנה לאחר מכן הרחיבה העמותה את פעילותה לבואנוס איירס בארגנטינה, ב-2016 לגונדר שבאתיופיה, ב-2017 לנפאל, מקסיקו וגואטמלה וב-2018 החלה העמותה לפעול גם בריו דה ז'ניירו שבברזיל, קייפטאון שבדרום אפריקה, פרו ונפאל.
מטרות הארגון

מטרות הארגון כפי שמופיעות באתר האינטרנט שלו הן:
סיוע לאוכלוסיות נזקקות באזורים נחשלים ברחבי העולם השלישי
העלאת קרנה של ישראל בעולם ושיפור תדמיתה.
פעילות

משלחות העמותה עוסקות בהעברת תכנים חינוכיים כגון אנגלית, חשבון, מדעים ועוד כאשר גילאי הילדים המקומיים עמם מתנדבת העמותה יהיו לרוב גילאי בית ספר יסודי עד חטיבת ביניים. מרכיב נוסף בעשייה הוא שיפוץ בתים ומרכזי חינוך באזורי העוני בהם פועל הארגון.
תנאי להצטרפות לפעילות העמותה הוא השתתפות בשלושה ימי התנדבות עם נוער בסיכון בישראל, לפני הפעילות ההתנדבותית בחו"ל. זאת במסגרת פרויקט "קודם בארץ" אותו מפעילה העמותה בחמישה כפרי נוער שונים בישראל.
הוועדה המייעצת והנהלת הארגון

נשיא הוועדה המייעצת של הארגון הוא האלוף (במיל') אליעזר שקדי. לצידו חברים בוועדה חמי פרס, מאיר חת, דביר בנדק והשופטת איילה פרוקצ'יה. מנכ"ל הארגון הוא גילי כהן, שייסד אותו בשיתוף פעולה עם חבריו לשירות הצבאי ביחידת דובדבן, יאיר אטיאס ובועז מלכיאלי.
פרסים ואותות

היוזמה המבטיחה ביותר, של מרכז היזמות במרכז הבין תחומי בהרצליה לשנת 2015
מנכ"ל העמותה גילי כהן זכה בפרס "רוח ציון" של פרס מוסקוביץ' לציונות לשנת 2016
בשנת 2016 דורג מנכ"ל העמותה גילי כהן בידי המגזין FORBES כאחד מ-30 הצעירים המשפיעים בישראל
ב-2024 זכתה העמותה בפרס ירושלים לאחדות ישראל.
לקריאה נוספת

אליעזר שקדי, למה מי זה מייקל?!, ידיעות ספרים, 2021, הפרק "החלק המשמעותי בטיול הגדול", עמ' 213–216.
הערות שוליים

↑  באתר פרס מוסקוביץ
↑  באתר פורבס
↑  הוכרזו הזוכים בפרס ירושלים לאחדות ישראל לשנת 2024, באתר מעריב אונליין, 30 במאי 2024
הענקת פרס ירושלים לאחדות ישראל למנכ"ל העמותה גילי כהן (שני משמאל) ב-2024